Na temelju članka 41. stavka 2. Zakona o predškolskom odgoju i obrazovanju („Narodne novine“ broj 10/97., 107/07., 94/13., 98/19. i 57/22) i članka 41. Statuta Dječjeg vrtića Mali medo KLASA: 601-01/21-01/03 od 8. studenoga 2021., Upravno vijeće Dječjeg vrtića Mali medo, uz suglasnost Osnivača KLASA: 601-01/22-01/15, URBROJ: 2137-25-22-2 od 23. lipnja 2022. godine, na 13. sjednici održanoj 30. lipnja 2022. donijelo je

**Pravilnik o izmjeni Pravilnika o plaćama, nadoknadama plaća i drugim materijalnim pravima radnika**

**u Dječjem vrtiću Mali medo**

**Članak 1.**

 U Pravilniku o plaćama, nadoknadama plaća i drugim materijalnim pravima radnika u Dječjem vrtiću Mali medo, KLASA: 110-01/22-01/01, URBROJ: 2137-25-1-22-1 od 24. veljače 2022. godine (u daljnjem tekstu: Pravilnik) članak 52. mijenja se i glasi:

„Radnik ima pravo na naknadu troškova prijevoza dolaska na posao i odlaska s posla (u daljnjem tekstu: naknada troškova prijevoza), pod uvjetom da je udaljenost od njegovog prebivališta, odnosno boravišta do mjesta rada najmanje dva kilometra.

Ako je udaljenost od prebivališta odnosno boravišta do mjesta rada veća od 30 km, pravo na naknadu troškova prijevoza za udaljenost veću od 30 km, u skladu s ovim člankom, utvrđuje Upravno vijeće uz prethodnu suglasnost Osnivača posebnom odlukom.

Radniku će se isplatiti naknada troškova prijevoza u neto iznosu od 1,35 kn po prijeđenom kilometru.

Udaljenost se u smislu ovoga članka utvrđuje na temelju kartografske podloge Google Maps putem stranice https://www.google.com/maps i to kao najkraća automobilska ruta sa suvremenim kolničkim zastorom (asfaltom).

Radniku se naknada troškova prijevoza isplaćuje najkasnije do 15-og u mjesecu za prethodni mjesec, s time da se neće isplatiti za dane godišnjeg odmora, rodiljnog i roditeljskog dopusta, privremene spriječenosti za rad i za druge dane kada radnik nije u obvezi dolaska na posao.“.

 **Članak 2.**

 Ovaj Pravilnik stupa na snagu prvog dana od dana objave na oglasnoj ploči Vrtića, a primjenjuje se od 1. kolovoza 2022..

KLASA: 110-01/22-01/02
URBROJ: 2137-25-1-22-4

Gornja Rijeka, 30. lipnja 2022.

 Predsjednica Upravnog vijeća

Vesna Nemčić

Ovaj Pravilnik o plaćama, nadoknadama plaća i drugim materijalnim pravima radnika u Dječjem vrtiću Mali medo je na oglasnoj ploči Vrtića dana 1. srpnja 2022. godine.

RAVNATELJICA:

Janja Ivančan